cyanic-selkie/wikianc huggingface dataset:
Spéitantiquitéit
Vum Valentinian I. bis zum Doud vum Theodosius dem Groussen - Vëlkerwanderung a Behaaptung vum Imperium Romanum
D'Réimescht Räich gouf zanter dem Valentinian I., deen dem Jovian säin Nofollger am Joer 364 ginn ass, erëm vun zwéi Keesere regéiert, fir der Situatioun Meeschter ze ginn. Dozou koum och nach datt an de 70er Jore vum 4. Joerhonnert d'Vëlkerwanderungen ugefaangen hunn. D'Goten, déi iwwer d'Donau virun den Hunne geflücht waren, an och ufanks am Réimesche Räich ënnerkoumen, sech dann awer no Repressalie revoltéiert hunn, hunn de Valens, dem Valentinian I. säi Brudder a Keeser am Osten, 378 an der Schluecht vun Adrianopel geschloen. De Valens koum bei dëser Schluecht ëm d'Liewen, an de Gratian, den eelste Jong vum Valentinian I. a säin Nofollger 375, huet 379 de Spuenier Theodosius I. als Keeser am Osten agesat. 382 huet dësen en Traité mat de Goten ënnerschriwwen, duerch dee si am Räich bleiwe konnten, an als Zaldoten (Foederati) an der réimescher Arméi dénge sollten, mä awer hir Autonomie behale kéinten. 387 reegelt e Vertrag mat Persien de Sträit ëm Armenien. Den Theodosius, dee méi spéit de Bäinumm de Grousse kréie sollt, wéinst senger resoluter antiheednescher Politik, huet dat Onméiglecht méiglech gemaach, an den Osten quasi stabiliséiert.
Am Westen ass d'Situatioun awer nach laang net sou roseg: nodeem de Gratian eng Partie erfollegräich Campagne gefouert huet, wéi zum Beispill géint d'Alemannen, kënnt hie bei engem Opstand vu Britannien, dee sech och um Kontinent ausgebreet huet, 383 zu Lyon ëm d'Liewen. Nodeem sech den Theodosius an den Usurpateur Maximus eng Zäitchen eens gi sinn, léisst hien dësen awer 388 hiriichten. Doropshin huet hien dem Valentinian II., dem jéngste Brudder vum Gratian, de Westen iwwerlooss, mä och dëse ka sech net laang un der Muecht halen. 392 stierft de Valentinian II., warscheinlech vu sengem Magister militum Arbogast an den Doud gedriwwen. Den Arbogast setzt den heedneschen Eugenius als Keeser an. Den Theodosius mécht sech alt erëm op de Wee an de Westen a schléit den Eugenius an der Schluecht um Frigidus 394. Den Eugenius kënnt bei dëser Schluecht ëm, an den Arbogast hëlt sech dodropshin d'Liewen. D'Heedentum, dat den Theodosius scho mat Gesetzer aus de Joren 380/81 staark limitéiert hat an duerch Gesetzer an de Joren 391 an 392 souguer verbueden huet, krut domat säi politeschen Doudesstouss. Ënner dem Theodosius kënnt et dann nach emol zu enger kuerzer Eenheet vum Räich, éier et 395 definitiv gedeelt gëtt, an dat tëscht senge Bouwen Honorius am Westen an Arcadius am Osten.
Vun der Deelung vum Räich (395) bis zum Iwwerfall vu Roum (410)
Am Osten huet eng Period vu relativem Fridden ugefaangen, dee geleeëntlech vu Kämpf op der Donaufront (Hunnen a Germanen) an am 5. Joerhonnert op der Ostgrenz vun de Sassanide gestéiert gouf. Eréischt an der zweeter Hallschent vum 5. Joerhonnert huet sech d'Osträich erëm méi staark ëm d'Verdeedegung vu senge Grenze misse këmmeren. Wirtschaftlech ass den Oste weiderhin de staarken Deel vum Räich bliwwen, a konnt ëmmer nach grouss Zomme mobiliséieren; ausserdeem konnt d'ostréimesch Diplomatie verschidde Kämpf no Westen deviéieren. Virun allem konnt den Afloss vun de Magisti milita, déi dacks eng barbabesch Ofstamung haten, reduzéiert ginn. Den Arcadius a säi Jong, den Theodosius II. waren zwar net onbedéngt kompetent Herrscher, mä d'Administratioun vum Räich huet trotzdeem ouni allzegrouss Problemer funktionéiert, och wann et um Ufank vum Arcadius senger Regirungsperiod zu engem Konflikt mam Westräich koum, wiem dann elo Illyricum gehéiert.
De Westkeeser Honorius hat souguer, op Urode vu sengem Magister militum Stilicho, fir eng Zäit wëlles, militäresch géint d'Osträich virzegoen. Dëst gouf awer ni duerchgefouert, zumools net méi nodeem 406 d'Rhäingrenz definitiv zesummegebrach ass, an d'Germanen agefall sinn. De Stilicho gouf 408 ëmbruecht, e Muerd iwwer deen den Honorius um Courant war. Domat gouf erëm bewisen, datt d'Keeser ze vill mächtege Militärleit net trauen - an dat och dacks zu Recht.
Am Weste gouf et keng Rou méi. Vu Germanen an Hunne bedreet, ëmmer an der Gefor vun engem Putsch duerch de Magister militum an ze dacks vun onfäege Kandkeesere (wéi den Honorius) regéiert, huet d'Westréimescht Räich no an no seng wichtegst Provënzen un d'Germane veluer. Ufanks vum 5. Joerhonnert ass dann och nach Britannie verluer gaangen, an d'westréimesch Arméi, an där vill Germane gedéngt hunn, huet sech nom Doud vum Aetius de facto opgeléist. Am Westen hu sech um Territoire vum Imperium Romanum an der Hallschent vum 5. Joerhonnert eng Rei germanesch Räicher gebilt (Vandalen, Westgoten, Franken, Angelsachsen, Ostgoten a.a.) a 410 gouf Roum vun de Westgoten ënner dem Alarich geplëmmt. Dëse war virdru schonn am Osträich aktiv, entweeder als Alliéierte vum Stilicho oder och emol eleng. De Fall vu Roum war fir d'Heeden en eendeitegt Zeechen als Strof vun de Gëtter well si sech vum ale Glawe getrennt hunn. Den Augustinus vun Hippo schreift doropshi säi grousst Wierk De Civitate Dei (Iwwer de Gottesstaat) als direkt Äntwert op dës Ënnerstellung.
Stabiliséierung am Osten an Zesummebroch am Westen
Seng Nofollger waren net méi kompetent, wat de Fall vum Magister militum Ricimer weist, deen 472 de facto d'Westräich dirigéiert huet. De Ricimer konnt och eng Partie Erfolleger fir sech verbuchen, wat d'Ofwier ubelaangt, mä och hie konnt net verhënneren, datt Roum 455 vun de Vandale geplëmmt gouf. Eng gemeinsam Operatioun vu West an Ost 468 géint d'Vandale war en Echec, deen zur Unerkennung vum Vandaleräich duerch Byzanz gefouert huet.
Den Oste konnt seng Grenze stabil halen. De Keeser Markian, deen 450 Nofollger vum Theodosius II. gouf, huet refuséiert, den Hunne Tribut ze bezuelen, an huet et fäerdeg bruecht, datt si sech éischter op de Weste konzentréieren.
Mat der Depositioun vum Romulus Augustus am Joer 476 duerch den Odoaker ass d'Westréimescht Räich u sengem Enn. De leschte legitime Keeser war allerdéngs de Julius Nepos († 480), wat awer zanter der Deelung an zumools nom Zesummebroch vun der Rhäingrenz net méi liewensfäeg war.
Vun der anticker Welt an d'Mëttelalter
D'wirtschaftlech méi staarkt a méi bevëlkert Ostréimescht Räich konnt sech am Géigesaz zum Westréimesche Räich behaapten. De Keeser Leo I. konnt mat Hëllef vum méi spéide Keeser Zenon de gotesche Magister militum Aspar ausschalten. Den Anastasios I. hannerléisst senge Nofollger de gréisste Staatsschatz an der réimescher Geschicht. Ënner dem Keeser Justinian I. koum et souguer zu enger Restauratio imperii, obschonn dëse Versuch d'Imperium erëm ze restauréieren nëmme kuerzfristeg Erfolleger opweises hat. Am byzantinesche Räich ass d'Réimescht Räich staatsrechtlech um Liewen erhale ginn - d'Kultur vun der Antiquitéit huet hei weidergelieft, obschonn d'kulturellt Liewen zu Byzanz an de follgende Joerhonnerten eng Transformatioun matmécht a Byzanz scho kuerz nom Justinian I. seng eege Weeër geet.
Am Westen entsteet eng germanesch-romanesch Welt: um Enn vum 5. Joerhonnert léisst sech de Frankekinnek Clovis deefen an huet sou d'Ierfschaft vum Réimesche Räich a Gallien ugetratt, an Italie féiert de Got Theoderich de Groussen weiderhi säi Räich no réimeschem Muster. D'Fréimëttelalter huet sech an de follgende Joerhonnerte lues awer sécher entwéckelt, allerdéngs koum et dozou parallel am Westen zu engem kulturelle Niddergank (Réckgank vun der Literalitéit a Verfall vun de Stied). Eréischt no an no koum et erëm zu enger Redecouverte vun den anticken Auteure bis zum Corpus iuris civilis.
Kulturellt Liewen
An der spéitanticker Literatur fanne sech keng Zeeche vun enger Dekadenz. An der syrescher Literatur fënnt een eng Parti wichteg Wierker erëm, an an der laténgescher Literatur wieren ënner anerem den Ammianus Marcellinus, de Boethius, den Augustinus vun Hippo, den Ausonius, an de Cassiodor z'ernimmen. Am griicheschen Oste muss ee besonnesch den Libanios ervirhiewen, a bei de Neoplatonisten ginn och eng jett Wierker geschriwwen. D'Buch setzt sech géint de Schrëftrullo duerch, an an der Architektur ginn nei Bautyppen erfonnt (Basilika). D'Mosaikkonscht entwéckelt sech och weider. An der Konscht dominéieren awer einfach Formen am Verglach mat der "klassescher Antiquitéit".
Am Westen huet sech Latäin quasi ganz duerchgesat. D'griichesch-sproocheg Gebidder an Italien an op Sizilie verschwannen. Eréischt no der Eruewerung vum Justinian I. koum et zu enger "Griichiséierung" vun dëse Gebidder. Am Oste war Griichesch déi dominant Sprooch, a Latäin gouf nëmmen an der Arméi, der Administratioun an an Deeler vun Thrakie geschwat. Allgemeng kann een awer feststellen, datt d'Sproochkapazitéit vun den Eliten zeréckgeet, fir de Westen d'griichescht a fir den Osten d'laténgescht.
Ekonomie
Am Westen ass en Réckgang vun dr Bevëlkerung festzestellen, deen allerdéngs eréischt am 5. a 6. Joerhonnert däitlech gëtt. Déi grouss Stied, am Weste Roum a Karthago, am Oste Konstantinopel, Antiochia, Alexandria, waren ëmmer nach grouss Zentren, an hunn eréischt (fir de Westen) u Bedeitung no der Eruewerung duerch d'Germane verluer. Ënner anerem duerch dësen Afall vun de Germane koum et am Westen zu engem wirtschaftleche Réckgang. Dem Oste goung et donieft besser, virun allem och well déi wichteg Industrie- an Handelszentren am Oste louchen, wou och d'Strooss vun der Seid opgehalen huet, a mat de Perser gehandelt gouf.
De spéitréimesche Staat an d'wuessend Bedeitung vun der Kierch
De Keeser huet am spéitréimesche Räich eng Stellung ugeholl, déi där vun engem Vizekinnek vu Gott op der Äerd geglach huet, woubäi hien nach ëmmer un den alréimesche Prinzip vun der Fiirsuerg gebonne war, an e neie Keeser nach ëmmer duerch Akklamatiounen agesat gouf. Innepolitesch mierkt een de staarke Wëlle vun enger Zentralisatioun vun der Administratioun. D'Bürokratie huet zougeholl an d'Arméi gouf am Westen ëmmer méi vernoléissegt a barbariséiert, wat schlussendlech zur Opléisung am 5. Joerhonnert gefouert huet. Dem Westen hunn och d'finanziell Mëttel gefeelt, fir dës Arméi z'ënnerhalen.
Kulturelle Wandel
Am Westen huet schonn am 5. Joerhonnert en Transformatiounsprozess ugefaangen, dee lues a lues zum Fréimëttelalter gefouert huet, natierlech bedéngt duerch d'germanesch Presenz am Réimesche Räich. D'Germanen hunn awer ni versicht, d'réimesch Kultur ewechzekréien, wéi dem Theoderich dem Grousse seng Administratiounspraxis oder och nach de Westgoten hir Rechtspraxis weist. D'Grenze sinn awer fléissend. Am Oste koum et ni zu engem Evenement wéi 476 - allerdéngs leet déi modern Fuerschung net méi sou e grousst Gewiicht op den Ënnergank vu Westroum, wéi dat nach virdrun dacks de Fall war. Den Abroch vun den Araber um Ufank vum 7. Joerhonnert mécht der Eenheet vun der Mëttelmierwelt definitiv en Enn.
Zu de Sourcen an dem aktuelle Stand vun der Fuerschung
D'Quellelag vun der Spéitantiquitéit ass wuel déi bescht vun der gesamter Antiquitéit, virun allem duerch déi vill monumental Quellen. Déi wichtegst Source ass den Ammianus Marcellinus. Da kënnt mat groussem Ofstand de subjektiven Heed Zosimos a verschidde Kierchendénger (Eusebius, Ambrosius, Augustinus). Dozou kommen nach de Jordanes a Fragmenter vun aneren Historiker. Fir d'Datéierung vum Enn vun der Spéitantiquitéit ass de Prokopios von Caesarea eng gutt Source. Weiderhi sinn d'Riede vum Libanios a Themistios an eng Onmass vun Urkunde vu Bedeitung. Dozou kommen nach de Corpus iuris civilis, Inscriptiounen, Papyri an alles wat d'Archeologie eis liwwere kann.
D'Erfuerschung vun der Spéitantiquitéit war problematesch, virun allem wéinst dem fléissenden Iwwergang an d'Mëttelalter. D'eeler Fuerschung huet an der Spéitantiquitéit virun allem eng Zäit vun Dekadenz a Verfall gesinn (beaflosst duerch Montesquieu a Voltaire). Nach am 19. Joerhonnert gouf des Theorie ugeholl. Eréischt d'Studie vum John B. Bury an aneren hunn zu enger neier Siicht op des Period gefouert, déi net méi als reng Verfallszäit kann ugesi ginn. Wéiwäit de spéitantike Staat en "Zwangsstaat" war, bleift weiderhin ëmstridden, och wann déi haart Meenung vun der eelerer Fuerschung net méi sou ouni Weideres akzeptéiert ka ginn. De Peter Brown huet a sengen Aarbechten op d'Metamorphose vun der anticker Welt an dëser Epoch opmierksam gemaach, woubäi hie sech virun allem mat de reliéisen a kulturelle Verännerunge beschäftegt.
Nottinghamshire
Nottinghamshire ass eng Grofschaft am Zentrum vun England. Si fält an d'Kategorie vun de shire counties.
86 v. Chr.
2. Joerhonnert v. Chr. | 1. Joerhonnert v. Chr. | 1. Joerhonnert 91 v. Chr. | 90 v. Chr. | 89 v. Chr. | 88 v. Chr. | 87 v. Chr. | 86 v. Chr. | 85 v. Chr. | 84 v. Chr. | 83 v. Chr. | 82 v. Chr. | 81 v. Chr.
Dës Säit befaasst sech mam Joer 86 v. Chr.
Michel Daleiden
De Michel Daleiden, mam Kënschtlernumm Misch Da Leiden, gebuer 1948 zu Lëtzebuerg, ass e Moler a Serigrafist.
Biographie
1968 hat hie seng éischt Galerie-Ausstellung an der Galerie Horn an der Stad Lëtzebuerg. 1969-1970 huet hie Monumental Molerei op der Konschtakademie "La Cambre" zu Bréissel beim Prof. Delahaut studéiert. Tëscht 1970 an 1974 huet hien op der Konschtakademie Düsseldorf studéiert, d'Ofschlossaarbecht war iwwer Polaroidbiller.
Hie krut 1969 den "Prix d'encouragement" vun der IV. Biennale des jeunes zu Esch/Uelzecht an 1971 den 2. Präis op der V. Biennale des jeunes.
1969 huet hie sech ë. a. am Marc Henri Reckinger, dem René Wiroth, dem René Kieffer an der Berthe Lutgen zu der "Arbeitsgruppe Kunst" zesummegeschloss an de Projet "Initiative 69" realiséiert. Dat Joer drop sinn eenzel Leit vun der Arbeitsgruppe getrennte Weeër gaangen an de Michel Daleiden huet zesumme mam J.Weydert, der Berthe Lutgen an dem René Kieffer de GRAP (Groupe de recherche d'art politique) gegrënnt, bei deem e bis 1976 matgeschafft huet. 1972 huet de GRAP am Kader vun der documenta V eng kritesch Broschür zum Theema Realismus publizéiert.
1975 gouf de Michel Daleiden Meeschterschüler vum Prof. Weber. Hien huet 1979 d'"Atelierhaus", zu Düsseldorf matgegrënnt an huet do e Serigraphiesatelier opgebaut. 1989 hat hien en Atelier an der Konkordiastrooss zu Düsseldorf.
Säi Wierk léisst sech an dës Perioden andeelen: 1980 huet mam Bild Betrieb II eng nei Period vun experimentelle Wierker ugefaangen. 1986 war Sportler den Ufank vun enger neier Period vu Reliefbiller, an 1994 huet mam Bild Airport säi perséinleche Stil ugefaangen. Zanter 2006 schafft de Michel Daleiden mat a verschafft a senge Biller ëmmer méi elektronescht Billermaterial.
Silvio Berlusconi
De Silvio Berlusconi, gebuer den 29. September 1936 zu Mailand, an och do gestuerwen den 12. Juni 2023 war en italieeneschen Entreprener a Politiker. Hie war dräimol italieenesche Ministerpresident, fir d'lescht vum 8. Mee 2008 bis zu sengem Récktrëtt, den 13. November 2011. Den Mario Monti ass säin Nofollger.
Hie war och interimistesch Aussen-, Wirtschafts- a Gesondheetsminister. Hien war President vun der Partei Forza Italia a vun der Parteienalliance Popolo della Libertà. De Berlusconi war ausserdeem Proprietär vu Fininvest, engem Mediekonzern. Forbes schätzt säi Verméigen op 6,6 Milliarden US-Dollar. Hie stoung an Italien e puermol viru Geriicht, wou him Korruptioun oder Bilanzfälschung virgeworf goufen.
Ënner anerem huet dem Berlusconi den italieenesche Foussballclub AC Mailand gehéiert.
Kierch Mäerkels
D'Kierch zu Mäerkels ass eng kathoulesch Kierch déi zur Par Wooltz Saints-Pierre-et-Paul, zum Dekanat Norden an zu der Gemeng Kiischpelt gehéiert.
De Patréiner ass den hellege Baartelméis, deem säi Fest de 24. August gefeiert gëtt. Niewepatréiner sinn den hellege Sebastian, den hellegen Antonius an den hellegen Donatus.
Se steet an der Strooss Bei der Kierch am Zentrum vum Duerf. Ronderëm d'Kierch ass de Kierfecht ugeluecht.
Geschicht
Eréischt 1806 gouf Mäerkels zesumme mat Alschent an dem Kohnerhaff eng eege Par. Virdru war Mäerkels d'Filialkierch vun der Pënscher Parkierch.
D'Kierch gouf 1743 gebaut an am Joer 1916 koum et zu Ëmännerungen. Nom Zweete Weltkrich gouf eng Sakristei ugebaut.
Bis de 7. Mee 2017 war et d'Parkierch vun der Par Mäerkels, déi zum Parverband Wooltz, Kiischpelt, zu der Pastoralregioun Norden an zum Dekanat Wolz gehéiert huet. Zur fréierer Par Mäerkels huet ausser der Parkierch och nach d'Filialkierch vun Alschent gehéiert.
Bannenan
De Mobiliar staamt méiglecherweis vun engem Schüler vum Jean-Georges Scholtus († 1754), dem Nicolas Jacques († 1793) vu Wolz, deen och de Mobiliar vun der Kierch Notre-Dame vu Wolz gemaach huet.
Den Altor
Den Zwilling vum Mäerkelsser Héichaltor ass an der Kapell Ierpeldeng (Wolz) ze fannen. 1958 gouf eng Helleg Famill, déi vum Albert Kratzenberg geschaf gouf, an den Héichaltor ageschafft. Ëm déi selwecht Zäit gouf de Säitenaltor mat enger hëlze Muttergottes-Statu vum J. Haler vun Ettelbréck gerëscht.
Fënsteren
Déi aktuell Fënstere si vum Émile Probst; si goufen 1955 agesat.
D'Klacken
Déi dräi Klacke goufen den 2. Februar 2003 geweit. Se stamen aus der Klackegéisserei an der Benediktinerabtei Maria Laach a goufe vum Brudder Michael Reuter OSB gegoss. Déi fréier Klacken, vun ëm 1850, si virun der Entrée vun der Kierch ze gesinn.
Alida Valli
D'Alida Valli, gebuer den 31. Mee 1921 zu Pola an Istrien, a gestuerwen den 22. Abrëll 2006 zu Roum, mam richtegen Numm Baroness Alida Maria Laura Altenburger von Marckenstein und Frauenberg, war eng italieenesch Schauspillerin.
Hir éischt Rollen hat d'Alida scho mat 15 Joer a klenge Rolle beim italieenesche Film. An de Joren drop gouf se déi beléiftst a gefrootsten italieenesch Schauspillerin, si hat souguer de Spëtznumm "La Fidanzata d'Italia" (D'Fiancée vun Italien). D'Lidd "Ma l'amore no", dat s'am Film "Stasera niente di nuovo" (1942) gesongen huet, war jorelaang en Hit. 1943 huet s'an der däitsch-italieenescher Coproduktion "I pagliacci" (Bajazzo) no der Oper von Leoncavallo matgespillt. Well se sech weeder vun Nazidäitschland, nach vum faschisteschen Italie fir Propagandazwecker aspane loosse wollt, huet se bis d'Enn vum Krich keng Filmrolle méi ugeholl.
Nom Krich huet se duerch e Kontrakt mam Produzent David O. Selznick probéiert, nees an d'Filmgeschäft ze kommen. Mä eréischt eng Roll am Alfred Hitchcock sengem The Paradine Case (1947) an d'Haaptroll - nieft dem Orson Welles an dem Joseph Cotten - an der Graham-Greene-Verfilmung "The Third Man" (1949, Regie: Carol Reed) huet hir international zum Duerchbroch verhollef. Duerno hat se zu Hollywood awer just nach méi kleng Rollen. 1951 ass se nees an Italien hannescht gaangen, wou s'ënner dem Luchino Visconti an dem Bernardo Bertolucci (Novecento) Filmer mat Succès gedréint huet.
Nicolas Petit
Den Nicolas Petit, gebuer den 21. Juni 1876 zu Bäerdref, a gestuerwen de 17. Dezember 1953 an der Stad Lëtzebuerg, war e lëtzebuergeschen Architekt. Seng Elteren haten e Bauerenhaff zu Bäerdref, an den Nicolas war eent vun am Ganzen aacht Kanner. Säint bescheident Akommes huet dem Papp et net erlaabt, dem Jong säin Dram z'erfëllen, fir Architektur ze studéieren.
No senger Primärschoul goung hien an d'Léier op Gréiwemaacher, bei de Jos Frisch, deen Altär gebaut huet. Donieft goung hie sonndes an Zeechecoursen an d'Oberprimärschoul. Säi Schoulmeeschter, de Pierre Olinger, hat séier dem Nicolas säin aussergewéinlecht Talent, haaptsächlech am techneschen Zeechnen, erkannt. Hien, zesumme mam Professer Jean Jerolim, vun der Handwierkerschoul, hunn erreecht datt hien e staatleche Studiesubsid krut.
1896 huet hie säi Studium op der Baugewerkschule zu Holzminden ugefaangen. 1899 huet hien den Examen als drëtte vun 150 Kandidaten ofgeschloss.
Duerno huet hien zu Saarbrécken, Freiburg im Breisgau an zu Wiesbaden an Archtitektebüroe geschafft. Wärend där Zäit huet hien an Zäitschrëften, Artikele vum Karl Schäfer, Dozent op der Technischen Hochschule zu Karlsruhe gelies. Dësen huet a sengen Artikelen d'Meenung vertrueden, datt beim Bau vu grousse Gebaier haaptsächlech op d'Fassade Wäert geluecht an den Interieur vernoléissegt géif. Dës Opfaassung sollt dem Petit seng spéider Wierker beaflossen.
Canton de Coursan
De Canton de Coursan ass eng franséisch administrativ Andeelung am Arrondissement Narbonne, am Departement Aude an der Regioun Occitanie.
Nicolas Petit
Obschonn den Nicolas Petit net déi néideg Zougangsdiplomer hat, ass et him, duerch säin aussergewéinlecht Talent, gelonge fir als Student zu Karlsruhe accreditéiert ze ginn.
Solveig Dommartin
D'Solveig Dommartin, gebuer den 29. Juli 1958 zu Paräis, a gestuerwen den 11. Januar 2007, war eng franséisch Schauspillerin, Filmregisseurin an Dréibuchautorin.
Santa Clara County
Santa Clara County ass ee County am US-Bundesstaat Kalifornien. Am Santa Clara County läit d'Silicon Valley. De Sëtz vum County ass zu San José. Am Santa Clara County hunn am Joer 2010 ronn 1,8 Millioune Leit gewunnt.
Nicolas Petit
Duerch seng Participatiounen zu Lëtzebuerg a Concourse vu Pläng fir gréisser Bauprojeten, ënner anerem, dem Cercle, engem neie Garesgebai an engem Fürstepavillon, gouf de Staatsminister Paul Eyschen op den Nicolas opmierksam. Hien huet him proposéiert seng Kandidatur, fir Architekt vun der Haaptstad, ze stellen. 1909 hat hien déi Plaz bis 1941 wou hien, no Ausernanersetzunge mat dem Besatzer, demissionéiert huet.
Queesch
Queesch ass eng lëtzebuergesch Zäitschrëft, déi zanter 2003 eng véiermol am Joer erauskënnt. Den Ënnertitel ass "Das Magazin für und über Selbstbestimmung - Le magazine pour et sur l'autodétermination". De Queesch definéiert sech selwer als "autonomen Zeitungsprojet", dee vu Leit a Gruppe gemaach gëtt, déi sech a soziale Beweegungen an an der Konschtzeen engagéieren.
Nicolas Petit
No der Liberatioun, ënner dem Buergermeeschter Gaston Diderich, koum hien nach fir eng kuerz Zäit op seng fréier Plaz zeréck.
Queesch
Dobäi kritt een ëmmer eng CD, op där Musek, Video, Fotoen a soss Audiodokumenter gespäichert ginn.
Solveig Dommartin
D'Solveig Dommartin huet hir Schauspillercarrière bei der "Compagnie Timothee Laine" an am "Theater Labor Warschau" ugefaangen. Hir éischt Filmexperienzen huet se als Assistentin vum Jacques Rozier gesammelt. Hir éischt Filmroll hat s'am Wim Wenders sengem Der Himmel über Berlin.
Queesch
Éischter aussergewéinlech ass, datt d'Publikatioun ënner Creative Commons Attribution Non Commercial ShareAlike 2.5-Lizenz publizéiert gëtt. Speziell ass och den Abonnementpräis: 12 Euro fir 4 Nummeren; Leit mat klengem Akommes bezuelen der 9, Leit mat "ville finanzielle Mëttelen" 25 Euro.
Solveig Dommartin
Duerno huet se ë. a. an anere Filmer vum Wenders, mat deem se och privat zesumme war, gespillt: In weiter Ferne so nah a Bis ans Ende der Welt, dee se mat him zesumme geschriwwen hat.
1998 huet se Regie am Film If There Were a Bridge gefouert.
D'Solveig Dommartin ass mat nëmmen 48 Joer un engem Häerzinfarkt gestuerwen.
Provënz Matanzas
Matanzas ass eng Provënz am Nordweste vu Kuba a läit tëscht de Provënzen La Habana, Cienfuegos a Villa Clara. D'Haaptstad heescht och Mantanzas.
Mantanzas huet dee gréissten Zockerexporthafe vu Kuba. Ausserdeem ass d'Fësche vu Krabben e wichtegen ekonomesche Facteur.
Am Süde vun der Provënz läit d'Hallefinsel Ciénaga de Zapata, e bedeident ökologescht Fiischtgebitt zu Kuba.
Canton de Seichamps
De Canton de Seichamps ass eng fréier franséisch administrativ Andeelung am Arrondissement Nanzeg, Meurthe-et-Moselle an der Regioun Grand Est.
Den Haaptuert war Seichamps.
Zolwer
Zolwer ass eng Uertschaft an der Gemeng Suessem.
Geschichtleches
Zolwer ass déi Uertschaft, déi an der Suessemer Gemeng am fréisten ernimmt gëtt. Am Oktober 793 schenkt d'Famill Garbannus-Ratsint dem Klouschter Iechternach "ihren ganzen Besitz im Wawergau, in der Nähe des Kastells mit dem Namen Zolveren, in der Villa, die Hagenen genannt wird".
U sech ass Zolwer also den Numm fir d'Buerg um Zolwerknapp, éier e fir d'Duerf gebraucht gëtt. Et ass net ganz kloer, ob den Numm elo vum Germaneschen oder vum Keltesch-galloréimeschen hierkënnt.
Fréier Nimm:
D'Bedeitung vum Uertsnumm ass u sech nach ëmmer onkloer. Et gëtt awer ugeholl, datt en e kelteschen Urspronk huet an iwwersat Sonnebierg bedeite kéint.
Brom
Brom (Symbol Br) ass e cheemescht Element mat der Uerdnungszuel 35 am Periodesystem vun den Elementer. Seng relativ Atommass ass 79,904. En ass e net metallescht Element aus der 7. Haaptgrupp vum Periodesystem, den Halogenen.
Physikalesch Eegenschaften
Brom ass eng ganz volatil Flëssegkeet an nëmmen e bëssen am Waasser léislech.
Mijas
Mijas ass eng Uertschaft a Gemeng an der spuenescher Regioun Andalusien. Si ass eng vu den 100 selbststännege Gemengen vun der Provënz Málaga.
D'Stad Mijas huet 64.288 registréiert Awunner (Stand: 2007), déi sech op eng Fläch vu 149 km² verdeelen. Dat entsprécht 431,5 Awunner pro km². Well et a Spuenien (wéi an England) keng gesetzlech Virschrëft gëtt, fir sech unzemellen, ass d'Zuel vun den Awunner a Wierklechkeet awer méi héich. Dat trëfft besonnesch fir d'Auslänner zou, déi do wunnen. D'Briten stinn op der éischter Plaz, gefollecht vun den Däitschen, Skandinavier, asw.. D'Awunner vu Mijas disposéieren pro Kapp iwwer dat hëchst Akommes vun de Gemenge vun der Costa del Sol. Offiziell Sprooch ass Spuenesch (Kastilianesch).
Geographie
Mijas läit ongeféier 565 Kilometer vun der spuenescher Haaptstad Madrid ewech un der Südküst vun der ibeerescher Halllefinsel, 30 Kilometer südwestlech vu Málaga un der Costa del Sol. D'Gemeng erstreckt sech vun der südlech geleeëner Küst bis zu der Sierra de Mijas am Norden. Nopeschgemenge sinn am Weste Marbella an Ojén, am Norde Coín, Alhaurín el Grande an Alhaurín de la Torre, an am Oste Benalmádena a Fuengirola. D'Uertschaft ass bekannt wéinst senger idyllescher Lag a senge wäissen Haiser an Hotellen, déi wéi un e Bierg gepecht wierken. Den historesche Kär, d'Stad Mijas (Mijas Pueblo), läit am Nordoste vun der Gemeng, um Fouss vum 1.150 Meter héije Bierg mam selwechten Numm op enger mëttelster Héicht vu 428 Meter iwwer dem Mieresspigel.
Tourismus
Duerch seng Lag an der Noperschaft vun de bekannten Touristenuertschaften op der Costa del Sol, tëscht Torremolinos a Marbella, ass Mijas eng beléift Destinatioun fir Ausflich vun engem Dag.
Um Spaweck
Dësen Artikel inspiréiert sech respektiv ass eng Iwwersetzung vum Artikel iwwer Mijas an der däitscher Wikipedia
Albert Philippe
Den Albert Maria Philippe, gebuer de 24. Mee 1886 an der Stad Lëtzebuerg an do gestuerwen de 17. Dezember 1941 war e lëtzebuergeschen Affekot a Politiker vun der Rietspartei.
Den 29. September 1941 gouf hie vun den Däitsche verhaft an an d'KZ Hinzert bruecht vu wou hien de 4. November 1941 nees fräigelooss gouf.
Hien huet sech ëmbruecht a gouf de 17. Dezember 1941 dout an der Uelzecht fonnt.
Um Spaweck
Den Albert Philippe op der Websäit ons-jongen-a-meedercher.lu
Val-d'Ornain
Val-d'Ornain ass eng franséisch Gemeng an der Meuse an der Regioun Grand Est.
Cadmium
Cadmium (Symbol Cd) ass e cheemescht Element mat der Uerdnungszuel 48 am Periodesystem vun den Elementer. Seng relativ Atommass ass 112,411.
Esch-Sauer
Esch-Sauer (vereelzt och Esch am Lach ), ass eng lëtzebuergesch Uertschaft an der Gemeng Esch-Sauer am Kanton Wolz, mat 422 Awunner. Si huet sech am Laf vun de Joerhonnerte ronderëm e Fiels am Dall vun der Sauer entwéckelt, op deem nach haut d'Ruine vun der Buerg stinn. Vun uewe gesinn huet Esch-Sauer eng Schléngeform. D'Duerf läit tëscht den Uertschafte Kauneref, Lëlz an Eschduerf.
Am Dezember 2021 huet de Magasinn GEO plus Esch-Sauer zu engem vun den 20 schéinsten Dierfer aus Europa gewielt.
Geschicht
Laang gouf ugeholl, datt fir d'éischt Kéier Esch-Sauer ("Hesch") am Liber Aureus Epternacensis ernimmt gi wier. Do steet geschriwwen, datt e gewëssen Nebulungus seng Gidder a seng Sklaven der Iechternacher Abtei vermaach huet. Dat war am drëtte Joer vun der Herrschaft vum Karel dem Groussen, also tëscht dem 9. Oktober 773 an dem 9. Oktober 774.
De Michel Margue huet 2023 erausfonnt, datt et bei dësem "Hesc" sech weder ëm Esch-Sauer, nach ëm Esch-Uelzecht handelt, mä ëm Esch, eng Uertschaft an der hollännescher Gemeng Boxtel eng ronn 10 km südlech vun 's-Hertogenbosch an der Provënz Nordbrabant, an Holland.
InterCityExpress
Den ICE (InterCityExpress) ass en Héichvitesszuch an Däitschland, an op e puer auslännesche Strecken déi un d'ICE-Netz ugeschloss sinn. Den ICE verbënnt all déi gréisst Stied an Däitschland. Am Ausland huet en Uschloss un dat belscht, hollännescht, dänescht, éisträichescht, franséischt a Schwäizer Netz.
Esch-Sauer
Grënnung vun der Buerg Esch-Sauer
Laang gouf och ugeholl, datt am Mount Juni vum Joer 927, e gewëssen Adlege Maingaud resp. Meginold, seng Fra Hiltrud an hire Jong Godfrid vun der Abtei Stavelot Land, Wisen an 146 Awunner an der Uertschaft Esch krut. Och hei seet de Michel Margue, datt et sech bei dësem Esch net ëm Esch-Sauer, mä ëm Eschduerf handelt. Op dem Bierg deen dozou gehéiert huet ass d'Buerg Esch Sauer opgeriicht ginn.
InterCityExpress
Accidenter
Den 3. Juni 1998 ass um ICE dee vu München op Hamburg ënnerwee war, e Band vun engem Rad gebrach an huet doduerch déi ganz Ramm destabliséiert. D'Voituren entgleisen a kraache géint e Pilier vun enger Bréck bei Eschede. Dëst Accident hat 101 Doudeger an iwwer honnert deelweis Schwéierblesséiert als Folleg.
Esch-Sauer
Grënnung vun der Buerg Esch-Sauer
De Michel Margue datéiert d'Buerg awer éischter an d'Enn vum 10., Ufank vum 11. Joerhonnert. Bis zur Franséischer Revolutioun hu vill Adeleger mat hire Familljen an der Buerg gewunnt an esou gouf d'Uertschaft um Fouss vun der Buerg ëmmer wéi wichteg. Eréischt am 18. Joerhonnert wier nom Michel Margue Esch-Sauer méi grouss ginn, wéi Eschduerf.
AutoTouring
AutoTouring ass eng lëtzebuergesch Veräinszäitschrëft, déi vum Lëtzebuerger Automobilclub all 2 Méint u seng Membere verdeelt gëtt. Se hat 2007 eng Oplo vun 130.000.
Esch-Sauer
Grënnung vun der Buerg Esch-Sauer
Op Kaarten aus dem 16. Joerhonnert war eng Strooss vun Ettelbréck iwwer Uewerfeelen an Eschduerf op Esch-Sauer agezeechent. Deemools huet d'Strooss vun Eschduerf op Esch-Sauer awer duerch eng ondéif Plaz an der Sauer gefouert, well et nach keng Bréck driwwer gouf.
AutoTouring
De fréieren Numm war autoroute, deen uganks der 1960er Joren an den haitegen Numm geännert gouf.
Der TNS-ILRES Plurimedia Etude 2017.I no gouf tëscht Februar 2016 a Februar 2017 (mat Ausnam vun der Summervakanz) an der Moyenne all Editioun vum AutoTouring vun 126.600 Leit iwwer 15 Joer gelies (26.3 % vun der Wunnbevëlkerung).
Um Spaweck
Websäit vum AutoTouring
Bibendum
De Bibendum (ausgeschwat: Bibendom), e Männchen aus Pneuen, ass de Logo vun der franséischer Pneuemark Michelin.
Wéi et dozou koum
1894 war d'Weltausstellung zu Lyon a Frankräich. Um Stand vun de Bridder Michelin huet den Édouard e Koup Pneue vu verschiddene Gréisste gemierkt a sot zu sengem Brudder André: "Wann deen Äerm hätt, da géif en engem Mënsch gläichen". Den André huet déi Wierder gutt verhalen, a wéi em e puer Joer drop e Plakat fir eng Brasserie opgefall ass, wou een e korpulente Mann aus Bayern mat engem Humpen a mam Slogan "Nunc est bibendum" ("Lo soll gedronk ginn") gesinn huet, war d'Iddi fir eng nei Publicitéit gebuer.
D'Bridder Michelin hunn 1898 e Plakat ausschaffe gelooss, wou e Personnage aus Pneue sech drugëtt, mat engem Cocktail aus Neel a Schierbelen ze prosten, an der Inskriptioun: "Nunc est bibendum - À Votre Santé, le pneu Michelin boit l'obstacle !".
De Bibendum war fir d'éischt zesummegesat aus 40 Pneuen, duerno aus 26.
Ëmmer méi Leit hu gemengt, de Pneue-Personnage géif Bibendum heeschen. Michelin huet ufanks versicht, sech géint déi Feelinterpretatioun ze wieren, mä huet se schliisslech acceptéiert, wéi dat näischt gedéngt huet, a fir ëmmer méi Leit Bibendum als Numm e Begrëff ginn ass.
Taipeh
Taipeh, op Chineesesch 臺北市 / 台北市 Táiběi Shì, ass d'Haaptstad vun Taiwan.
Canton de Vandœuvre-lès-Nancy-Est
De Canton de Vandœuvre-lès-Nancy-Est ass eng fréier franséisch administrativ Andeelung am Arrondissement Nanzeg, Meurthe-et-Moselle an der Regioun Grand Est.
Den Haaptuert war Vandœuvre-lès-Nancy.
Santa Clara (Kalifornien)
Santa Clara ass eng Stad am Santa Clara County a Kalifornien, se läit am Silicon Valley. Zu Santa Clara hu vill High-Tech-Firmaen hiren Haaptsëtz, wéi zum Beispill Intel, Sun Microsystems oder Nvidia.
Canton de Beaumetz-lès-Loges
De Canton de Beaumetz-lès-Loges ass eng fréier franséisch administrativ Andeelung am Arrondissement Arras, am Departement Pas-de-Calais an der Regioun Hauts-de-France.
Albert II. vun der Belsch
Den Albert II., gebuer de 6. Juni 1934 um Schlass Stuyvenberg, war dee 6. Kinnek vun de Belsch. Hien ass den 9. August 1993 sengem Brudder Baudouin, dee stënterlech gestuerwe war, op den Troun gefollegt. Den 21. Juli 2013 ass hien zugonschte vu sengem Jong Philippe zeréckgetrueden, wat hie schonn den 3. Juli ugekënnegt hat.
Den Albert ass deen 2. Fils vum Kinnek Leopold III. an der Kinnigin Astrid, eng gebuere Prinzessin vu Schweden. Säin Titel bei der Gebuert war Prënz vu Léck a säi kompletten Dafnumm ass Albert Félix Humbert Théodore Christian Eugène Marie.
ArcelorMittal Diddeleng
D'ArcelorMittal Diddeleng war déi eenzeg Produktiounsunitéit aus dem Flaachstolberäich vum Groupe ArcelorMittal zu Lëtzebuerg. Si ass den 1. Januar 2007 aus der Fusioun vun Ewald Giebel Luxemburg an der Arcelor Diddeleng ervirgaangen.
D'Wierk huet zwou Aluminiumbeschichtungslinnen, zwou Elektrogalvanisatiounslinnen an ee Steel-Service-Center, dat Ganzt mat enger Produktiounscapacitéit vun 1 Millioun Tonne pro Joer.
Albert II. vun der Belsch
Mä et huet bis 1950 gedauert, soulaang war d'Gestreits ëm d'Question royale, bis d'Familljen nees an d'Belsch konnt kommen. Säi Papp huet ofgedankt a säi Brudder Baudouin gouf 1951 Kinnek.
ArcelorMittal Diddeleng
Enn Juni 2019 huet ArcelorMittal d'Wierk - zesumme mat aneren zu Ostrava an Tschechien, Galati a Rumänien, Skopje an Nord-Mazedonien, Piombino an Italien, a Léck an der Belsch - un d'Liberty House Group verkaaft, déi der Gupta Family Group (GFG Alliance) gehéiert. Zesumme mat deene vu Léck gouf d'Firma a Liberty Liège-Dudelange ëmgenannt.
Albert II. vun der Belsch
Hannescht an der Belsch huet den Albert eng laang Ausbildung an der Marinn gemaach. "Berufflech" gouf e President vun der Caisse générale d'épargne et de retraite (CGER), bis déi 1991 opgeléist gouf. Hie war och President vum Belsche Roude Kräiz, Senator an Éierepresident vum Belschen Olympesche Comité. Vun 1962 u war e, bis e Kinnek gouf, Éierepresident vum Office belge du commerce extérieur, wat em erlaabt huet, eng honnert Reesen uechtert d'Welt ze maachen.
ArcelorMittal Diddeleng
Am Mäerz 2021 huet de Creancier vu der GFG, d'Fintech-Entreprise Greensill, faillite gemaach, Zanterhier gëtt gekuckt, wéi et soll virugoen (Stand: Juni 2021).
Albert II. vun der Belsch
Den 2. Juli 1959 huet hien d'Paola Ruffo di Calabria bestuet. Si kruten 3 Kanner: De Philippe (gebuer de 15. Abrëll 1960), d'Astrid (gebuer de 5. Juni 1962) an de Laurent (gebuer den 19. Oktober 1963). Um Enn vun den 1960er Joren, wéi et net ze gutt ëm de Stot stoung, krut hien eng Duechter baussent dem Bestietnes, d'Delphine Boël.
Nom Doud vu sengem Brudder Baudouin, huet den Albert den 9. August 1993 den Eed als sechste Kinnek vun de Belsch geleescht. Déi nei federal Verfassung vun der Belsch ass kuerz duerno, de 17. Februar 1994 a Kraaft getrueden, a sou war an ass säin Haaptuleies, d'Versteesdemech an den Zesummenhalt tëscht deene verschiddenen Regiounen a Communautéiten z'erhalen an ze stäerken.
Seng Sëschter war d'Joséphine-Charlotte, déi spéider Fra vum Groussherzog Jean. Hien ass de Monni an Dafpätter vum Groussherzog Henri vu Lëtzebuerg.
Slowakesch Euromënzen
Dëst sinn déi national Säite vun de slowakeschen Euromënzen. Si si vum 1. Januar 2009 u gëlteg.
Volleksrepublik China
D'Volleksrepublik China ass e Land an Asien, wat dofir bekannt ass, datt et am Moment déi gréisst Awunnerzuel vun der Welt huet. D'Haaptstad, Peking (Beijing), läit no bei der Ostküst vu China. Déi ëstlech Regioune vum Land gëllen als "special economic zones", wou d'Maartwirtschaft erlaabt a gefërdert ass. Ee ganz groussen Deel vum Land funktionéiert awer nach nom ale System: Eng Aart kommunistesch Diktatur wou (bal) alles dem Staat gehéiert.
Geschicht
Haaptartikel: Geschicht vu China
Wéi den Zweete Weltkrich eriwwer war, ass och de chineesesche Biergerkrich tëscht der Kommunistescher Partei vu China an dem Kuomitang sengem Enn entgéint gaangen. Dat war drop zeréckzeféieren, well d'Kommunisten dunn dat ganzt Festland kontrolléiert hunn an datt de Kuomingtan zu Taiwan, wuer e virdru geflücht war, Här a Meeschter ginn ass. Den 1. Oktober 1949 huet dunn de Mao Zedong d'Volleksrepublik China proklaméiert an e kommunistesche Staat gegrënnt. D'chineesesch Onofhängegkeet war domat erëm hiergestallt mä vill Millioune Mënsche sinn duerch déi Evenementer ëmkomm, wéi zum Beispill beim grousse Spronk no vir oder spéider bei der Kulturrevolutioun.
Bevëlkerung
No der der Grënnung vun der Volleksrepublik, am Joer 1949, hunn a China méi oder wéineger 540 Millioune Mënsche gelieft. An den 1950er Joren ass hir Zuel, trotz niddreger Liewenserwaardung, staark gewuess. Eréischt vum Enn vun de fofzeger Joren un, huet d'Opfaassung sech duerchgesat, déi Entwécklung misst gebremst ginn. Vun do un ass lues a lues, ouni ze zécken, op Methode vun der Gebuertekontroll zeréckgegraff ginn.
Fernand Herman
De Fernand Herman, gebuer den 23. Januar 1932 zu Boirs, a gestuerwen de 4. Abrëll 2005 zu Bréissel, war tëscht 1975 a 1977 belsche Wirtschaftsminister a vun 1979 bis 1999 aktive Member vum Europaparlament, deen als Ekonomist, duerch seng gutt fundéiert Rapporten, sech am Europaparlament en Numm gemaach huet.
Volleksrepublik China
Bevëlkerung
Hei drënner ass en Tableau mat der Entwécklung vun der chineesescher Bevëlkerung vun 1950 bis 2050. D'Zuele vun 2025 bis 2050 si geschat :
Gréisser Stied
Kuckt och: Lëscht vun de chineesesche Groussstied.
Relioun
Daoisten (Taoisten), Buddhisten, Moslemen 1-2 %, Chrëschten 3-4 % (Schätzung:2002). Bemierkung: Offiziell ginn d'Chineesen als Atheisten bezeechent.
Blackburn Rovers FC
Blackburn Rovers FC (Spëtznumm The Blue and Whites) ass en englesche Foussballveräin zu Blackburn am Lancashire. Déi 1. Härenekipp spillt an der Saison 2008/09 an der Premier League, der héchster Spillklass am englesche Liga System. De Veräi spillt seng Heemspiller am Ewood Park Stadion.
De Veräi gouf 1875 gegrënnt. 1888 hu si fir d'éischt Kéier an der Football League gespillt. Si hunn den englesche Foussballchampionnat dräimol gewonnen, an zwar 1912, 1914 an erëm 1995. Den FA Cup hu si am Ganze 6-mol gewonnen, fir d'lescht 1928.
Um Spaweck
Offiziell Websäit vu Blackburn Rovers FC
83 v. Chr.
2. Joerhonnert v. Chr. | 1. Joerhonnert v. Chr. | 1. Joerhonnert 88 v. Chr. | 87 v. Chr. | 86 v. Chr. | 85 v. Chr. | 84 v. Chr. | 83 v. Chr. | 82 v. Chr. | 81 v. Chr. | 80 v. Chr. | 79 v. Chr. | 78 v. Chr.
Dës Säit befaasst sech mam Joer 83 v. Chr.
Bolton Wanderers FC
Bolton Wanderers FC (Spëtznumm The Trotters) ass en englesche Foussballveräin zu Bolton am Greater Manchester.
De Veräi spillt seng Heemspiller am Reebok Stadium.
De Veräi gouf 1874 gegrënnt. 1888 hu si fir d'éischt Kéier an der Football League gespillt. Si hunn am Ganze véiermol den FA Cup gewonnen, fir d'lescht 1958.
Um Spaweck
Offiziell Websäit vu Bolton Wanderers FC
Kevelaer
Kevelaer („Kewelaar“ ausgeschwat) läit am Nordweste vun Nordrhein-Westfalen a gehéiert zum Regierungsbezierk Düsseldorf. Kevelaer ass besonnesch bekannt als eng vun de wichtegste Marienpilgerplazen an Däitschland.
D'Gnodebild vu Kevelaer ass e Kofferstéch mat der Tréischterin vu Lëtzebuerg, déi zu Kevelaer zanter 1642 veréiert gëtt. Wärend der Muttergottesoktav 2016 hu Pilger aus Kevelaer eng gëlle Plackett geschenkt fir déi déif Verbonnenheet tëschent Kevelaer a Lëtzebuerg auszedrécken.
Wéinst der Verbonnenheet tëscht deenen zwou Stied, huet d'Stater Gemeng eng Strooss no der däitscher Stad genannt: d'Rue de Kevelaer um Weimeschhaff.
Lëscht vun de Gemengen am Departement Tarn-et-Garonne
Lëscht vun den 195 Gemengen am Departement Tarn-et-Garonne.
Canton de Bertincourt
De Canton de Bertincourt ass eng fréier franséisch administrativ Andeelung am Arrondissement Arras, am Departement Pas-de-Calais an der Regioun Hauts-de-France.
Canton de l'Ajoupa-Bouillon
De Canton de l'Ajoupa-Bouillon ass eng fréier franséisch administrativ Andeelung am Arrondissement La Trinité, am Departement Martinique an der Regioun Martinique.
Entrena
Entrena ass eng spuenesch Uertschaft a Gemeng an der Provënz La Rioja.
Si huet 1.397 Awunner op enger Fläch vun 21,03 km².
Sommeilles
Sommeilles ass eng franséisch Gemeng an der Meuse an der Regioun Grand Est.
Canton de Durban-Corbières
De Canton de Durban-Corbières war bis Mäerz 2015 eng franséisch administrativ Andeelung am Arrondissement Narbonne, am Departement Aude an der Regioun Occitanie. Bei der Kantonalreform vun 2014 gouf de Kanton ofgeschaaft.
Algerien
Algerien (arabesch: الجزائر al-Ğazā'ir) ass e Staat am Nordweste vun Afrika. Dëst Land, dat zum Maghreb gerechent gëtt, grenzt un d'Mëttelmier, Marokko, Westsahara, Mauretanien, Mali, Niger, Libyen an Tunesien.
Politik
Algerien ass Member vun de Vereenten Natiounen
Tilff - Bastogne - Tilff
Tilff – Bastogne – Tilff ass eng Organisatioun fir Fräizäit-Vëlossportler déi am Context vun der ProTour-Course Liège-Bastogne-Liège organiséiert gëtt. Wéi den Numm et seet huet dës Vëlosrandonnée hiren Depart an Arrivée zu Tilff, 12 Kilometer am Süde vu Léck. D'Streck ass sou gutt wéi méiglech un d'Streck vun der Course ugepasst, an déi bekannte Koppe vun där sinn och all um Parcours. Dozou gehéeiren Côte de Wanne, d'Haute Levée, d'Côte de Rosier an d'Redoute.
De Sportler stinn dräi Formulen zur Auswiel, 63 km, 120 km, oder d' Totallängt vun 220 km.
Sou gutt wéi de Klassiker Léck- Baaschtnech - Léck, ass dës Randonnée eng beléift Organisatioun bei de Cyclotouristen, de Randonneuren an de Cyclosportiven. An de leschte Jore waren all Kéier tëscht 5000 a 7000 Vëlosferventen um Dill.
Ambrosia
Ambrosia (Aμβροσία, gr. Onstierflechkeet) ass an der griichescher Mythologie de Plat vun den olympesche Gëtter, deen hinnen zesumme mam Nektar d'Onstierflechkeet ginn huet, an och d'Fudder fir hir Päerd. Der Legend no hunn Dauwen dem Zeus den Ambrosia bruecht, awer och déi déi vun de Gëtter ënner de Mënschen ausgesicht gi sinn hu vun hinnen Ambrosia kritt, sou z. B. den Tantalos, den Aeneas an den Achilleus. Als Salef, séisse Balsam oder Gedrénks, huet en d'Schéinheet vum Kierper vergréissert oder een (am Fall vum Doud) virum Verfaule geschützt.
Méchelskierch zu Knapphouschent
D'Méchelskierch zu Knapphouschent ass eng kathoulesch Kierch déi zur Par Wooltz Saints-Pierre-et-Paul, zum Dekanat Norden an zu der Gemeng Wolz gehéiert.
Ambrosia
Ambrosia heescht awer och d'Nahrung vu Beiekinniginnen, woubäi et sech ëm eng Mëschung aus Pollen an Hunneg handelt.
Méchelskierch zu Knapphouschent
De Patréiner ass den hellege Méchel, deem säi Fest den 29. September gefeiert gëtt.
D'Kierch steet op der Haaptstrooss (Duerfstrooss), dem CR327.
De 17. November 1969 gouf se zesumme mam ale Kierfecht op der Lëscht vun de klasséierte Monumenter als nationaalt Monument agedroen.
Geschicht
Déi grouss Klack ass 1865 vun der Firma Causard gegoss ginn, déi kleng Klack ass vun 1844.
85 v. Chr.
2. Joerhonnert v. Chr. | 1. Joerhonnert v. Chr. | 1. Joerhonnert 90 v. Chr. | 89 v. Chr. | 88 v. Chr. | 87 v. Chr. | 86 v. Chr. | 85 v. Chr. | 84 v. Chr. | 83 v. Chr. | 82 v. Chr. | 81 v. Chr. | 80 v. Chr.
Méchelskierch zu Knapphouschent
Geschicht
Uganks des Joer 2005 ass d'Kierch vu Knapphouschent komplett restauréiert ginn.
Bis de 7. Mee 2017 war et d'Parkierch vun der Par Knapphouschent, déi zum Parverband Wooltz, Kiischpelt, zu der Pastoralregioun Norden an zum Dekanat Wolz gehéiert huet. Zur fréierer Par Knapphouschent huet ausser der Parkierch och nach d'Filialkierch vu Selschent gehéiert.
85 v. Chr.
Dës Säit befaasst sech mam Joer 85 v. Chr.
Thierry Origer (Reliounswëssenschaftler)
Den Thierry Origer, gebuer den 23. Dezember 1977 a gestuerwen den 3. Abrëll 2015, war e lëtzebuergesche Professer, Reliounswëssenschaftler, Theolog a Museker.
En huet 1997 eng Première B classique am Iechternacher Kolléisch gemaach an duerno Sciences religieuses, Theologie a Philosophie zu Louvain-la-Neuve an zu Tréier studéiert. Vum Hierscht 2003 bis zu sengem Doud huet hien (vun 2006 un als nominéierte Professer) Relioun an Eethik am Mamer Lycée enseignéiert.
Donieft war hien a senger Fräizäit aktiv als Organist op verschiddene Plazen am Land, souwéi Sekretär vun den Amis de l'orgue - Luxembourg.
Portugal
D'Portugisesch Republik (República Portuguesa) oder och einfach nëmme Portugal, ass e Staat am Südweste vun der ibeerescher Hallefinsel. E gëtt am Westen an am Süde vum Atlanteschen Ozean, am Osten an am Norde vu Spuenien begrenzt. Donieft gehéieren zum portugisesche Staatsgebitt d'Inselgrupp vun den Azoren souwéi Madeira. Westlech vun der Haaptstad Lissabon läit Cabo da Roca, dee westlechste Punkt vum europäesche Festland.
Canton de Vandœuvre-lès-Nancy-Ouest
De Canton de Vandœuvre-lès-Nancy-Ouest ass eng fréier franséisch administrativ Andeelung am Arrondissement Nanzeg, Meurthe-et-Moselle an der Regioun Grand Est.
Portugal
Administrativ Andeelung
Portugal huet eng ganz komplex Administratioun. Et gëtt fënnef Regiounen (regiões), 18 Distrikter (distritos) an zwou autonom Regiounen (regiões autónomas), donieft existéieren 28 sougenannt "statistesch Ënnerregiounen" (subregiões estatísticas). Een Niveau drënner kommen dann ongeféier 308 Kreesser (municípios oder concelhos) a 4257 Gemengen (freguesias). Déi Andeelung ass éischter ineffizient an deier. Et gëtt un enger Reform geschafft, déi d'Distrikter ofschafen an d'Kompetenzen dezentraliséiere soll.
Fréigeschicht bis d'Antikitéit
D'Vir- an d'Fréigeschicht vum Land entsprécht zum gréissten Deel der Entwécklung an den anere Regioune vun der Ibeerescher Hallefinsel. Vun 2000 v. Chr. un sinn d'Ibeerer warscheinlech aus Nordafrika agewandert. Vun 1200 v. Chr. un goufe vun de Phenizier a vun 700 v. Chr. un vun de Griichen Kolonie gegrënnt. No 600 v. Chr. wandere Kelten eran, déi sech mat den Ibeerer vermëscht hunn (sougenannt Keltibeerer). Zu deene gehéiert och de Stamm vun de Lusitaner, deenen hire laténgeschen Numm méi spéit dem Land säi sollt ginn.
No 450 v. Chr. gouf dat Gebitt vu Karthago eruewert an nom Zweete Punesche Krich u Roum ofgetrueden. Vun de Réimer gëtt et ënner dem Numm Lusitania zum Deel als eegestänneg Provënz verwalt. Déi réimesch Herrschaft hält op an der Vëlkerwanderungszäit, d'Sueben (no 409) a virun Allem d'Westgoten (no 416) grënnen hir Räicher um Terrain vum spéidere Portugal.